CELEX: C2005/045/24
Language: da
Date: 2005-02-19 00:00:00
Title: Sag C-459/04: Sag anlagt den 29. oktober 2004 af Kommissionen for De Europæiske Fællesskaber mod Kongeriget Sverige

19.2.2005   
            
            
               DA
            
            
               Den Europæiske Unions Tidende
            
            
               C 45/12
            
         Sag anlagt den 29. oktober 2004 af Kommissionen for De Europæiske Fællesskaber mod Kongeriget Sverige
   (Sag C-459/04)
   (2005/C 45/24)
   Processprog: svensk
   Ved De Europæiske Fællesskabers Domstol er der den 29. oktober 2004 anlagt sag mod Kongeriget Sverige af Kommissionen for De Europæiske Fællesskaber ved H. Kreppel og J. Enegren, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Kongeriget Sverige har tilsidesat sine forpligtelser i henhold til artikel 7, stk. 8, i Rådets direktiv 89/391/EØF (1) af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet, idet det ikke har defineret de tilstrækkelige færdigheder og kvalifikationer hos de personer, som udpeges til at tilrettelægge aktiviteter til beskyttelse og forebyggelse vedrørende sikkerhed og sundhed.
            
         
               2.
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter:
   Direktivets artikel 7, stk. 8, foreskriver ingen fuldstændig harmonisering af definitionen på færdigheder og kvalifikationer hos arbejdstagere, som udfører virksomhed, der vedrører beskyttelses- og forebyggelsesforanstaltninger i de forskellige medlemsstater, men giver medlemsstaterne mulighed for at definere de færdigheder, som ifølge bestemmelsen er nødvendig. Definitionerne i den nationale lovgivning skal imidlertid opfylde visse minimumskrav for at sikre direktivets forskriftsmæssige gennemførelse.
   Den nationale lovgivning skal som minimum indeholde en henvisning til en objektiv måde at fastslå, at den pågældende person har gennemgået en forskriftsmæssig uddannelse, og at denne i praksis har den erfaring og de færdigheder, der er nødvendige.
   Hverken Arbetsmiljöverkets bestemmelser eller Arbetsmiljöverkets almindelige råd indeholder den definition af færdigheder og kvalifikationer hos de arbejdstagere, som deltager i arbejdsmiljøarbejde, der er nødvendigt for en forskriftsmæssig gennemførelse af artikel 7, stk. 8.
   
      (1)  EFT L 183 af 29.6.1989, s. 1.